เรื่องร้องเรียน: ร้านอาหารบิ๊กจ๊อดบริเวณถนน ณ ระนอง ช่วงสามแยกใต้ทางด่วน มีการตั้งสิ่งของกีดขวางทางเท้า ประกอบอาหารริมถนน ก่อให้เกิดควัน และเทน้ำเสียลงบนถนน ทำให้ประชาชนไม่สามารถเดินบนทางเท้าได้ ต้องลงมาเดินที่ถนน เสี่ยงต่อการเกิดอุบัติเหตุ
การดำเนินการของเจ้าหน้าที่: สำนักงานเขตคลองเตย โดยฝ่ายเทศกิจได้เข้าตรวจสอบเหตุร้องเรียน เมื่อวันที่ 21 มิ.ย.66 กรณีตั้งวางสิ่งของกีดขวาง ควัน และเทน้ำทิ้งลงบนผิวการจราจร สร้างความเดือดร้อนให้กับผู้ที่สัญจร ได้ประชาสัมพันธ์พร้อมให้ดำเนินการแก้ไขและได้กำชับร้านค้ามิให้ตั้งวางกีดขวางทางสัญจร ควัน และเทน้ำทิ้งลงบนผิวจราจร ทั้งนี้จักตรวจสอบกวดขันตามอำนาจหน้าที่ต่อไป ขอขอบคุณสำหรับข้อมูลครับ
ความเห็นของผู้แจ้ง: ดำเนินการได้รวดเร็วมาก ขอบคุณมากค่ะ
พื้นที่: แขวงคลองเตย เขตคลองเตย กรุงเทพมหานคร